stanford-oval/wikipedia huggingface dataset:
พระพรหมวชิรญาณ (โรเบิร์ต สุเมโธ)
สมณศักดิ์

5 ธันวาคม พ.ศ. 2535 เป็นพระราชาคณะชั้นสามัญ ฝ่ายวิปัสสนาธุระ ที่ พระสุเมธาจารย์
12 สิงหาคม พ.ศ. 2547 เป็นพระราชาคณะชั้นราช ฝ่ายวิปัสสนาธุระ ที่ พระราชสุเมธาจารย์ พิศาลภาวนากิจ มหาคณิสสร บวรสังฆาราม คามวาสี
28 กรกฎาคม พ.ศ. 2562 เป็นพระราชาคณะชั้นเทพ ฝ่ายวิปัสสนาธุระ ที่ พระเทพญาณวิเทศ วิเศษโพธิธรรมคุณ วิบูลภาวนานุสิฐ มหาคณิสสร บวรสังฆาราม คามวาสี
15 พฤศจิกายน พ.ศ. 2563 เป็นพระราชาคณะเจ้าคณะรอง ฝ่ายวิปัสสนา​ธุระ​ ที่ พระพรหมวชิรญาณ ไพศาลวิเทศศาสนกิจ วิจิตรธรรมปฏิภาณ วิปัสสนาญาณวงศวิสิฐ ราชมานิตวชิราลงกรณ มหาคณิสสร บวรสังฆาราม คามวาสี
แหล่งข้อมูลอื่น

BuddhaNet entry on Ajahn Sumedho เก็บถาวร 2011-05-14 ที่ เวย์แบ็กแมชชีน
Profile of Ajahn Sumedho on Amaravati เก็บถาวร 2005-11-26 ที่ เวย์แบ็กแมชชีน
Books of Ajahn Sumedho เก็บถาวร 2012-02-07 ที่ เวย์แบ็กแมชชีน (PDF, HTML)
Mp3 Talks by Ajahn Sumedho
Video of interview on YouTube English with Portuguese sub titles.
Ajahn Sumedho's eBooks in English and other Languages เก็บถาวร 2007-09-28 ที่ เวย์แบ็กแมชชีน
แอนน์ เชอร์ลีย์ (ซีรีย์อนิเมะทางโทรทัศน์)

ซีรีส์อนิเมะทางโทรทัศน์ญี่ปุ่น พ.ศ. 2568
| --- | --- |
แอนน์ เชอร์ลีย์
アン・シャーリー (An Shārī)
สร้างโดย: ลูซี่ เมาด์ มอนต์โกเมอรี่
มังงะ
เขียนโดย: ฮานาโกะ มุราโอกะ
วาดภาพโดย: อากาเนะ โฮชิคุโบะ
สำนักพิมพ์: เอ็นเตอร์เบรน
นิตยสาร: B's Log Comic
กลุ่มเป้าหมาย: โจเซ
ตีพิมพ์ตั้งแต่: 5 มกราคม พ.ศ. 2568 – ปัจจุบัน
อนิเมะโทรทัศน์
กำกับโดย: ฮิโรชิ คาวามาตะ
ดนตรีโดย: มิจิรุ โอชิมะ
สตูดิโอ: ดิ อันเซอร์ สตูดิโอ
เครือข่าย: เอ็นเอชเคเพื่อการศึกษา
ฉาย:  5 เมษายน พ.ศ. 2568  –  กำหนดการ
ตอน: 24
แอนน์ เชอร์ลีย์ (ญี่ปุ่น: アン・シャーリー, โรมาจิ: An Shārī) เป็นซีรีส์อนิเมะทางโทรทัศน์ของญี่ปุ่นที่ผลิตโดยดิ อันเซอร์ สตูดิโอ และกำกับโดยฮิโรชิ คาวามาตะ โดยอ้างอิงจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ ซีรีส์เรื่องนี้มีกำหนดการออกอากาศทางช่องเอ็นเอชเคเพื่อการศึกษาในเดือนเมษายน พ.ศ. 2568 การดัดแปลงเป็นมังงะที่เขียนโดยฮานาโกะ มุราโอกะ และวาดภาพโดยอากาเนะ โฮชิคุโบะ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรนในเดือนมกราคม พ.ศ. 2568
สื่อ > มังงะ

การดัดแปลงเป็นมังงะที่เขียนโดยฮานาโกะ มุราโอกะ และวาดภาพโดยอากาเนะ โฮชิคุโบะ เริ่มลงพิมพ์เป็นตอนในนิตยสารออนไลน์ B's Log Comic ของเอ็นเตอร์เบรนเมื่อวันที่ 5 มกราคม พ.ศ. 2568
สื่อ > อนิเมะ

ซีรีส์อนิเมะทางโทรทัศน์เรื่องใหม่ที่สร้างจากนวนิยายเรื่องแอนน์ หนูน้อยแห่งบ้านกรีนเกเบิลส์โดยลูซี่ เมาด์ มอนต์โกเมอรี่ได้รับการประกาศเมื่อวันที่ 20 พฤศจิกายน พ.ศ. 2567 ซีรีส์เรื่องนี้ผลิตโดยดิ อันเซอร์ สตูดิโอและกำกับโดยฮิโรชิ คาวามาตะ โดยมีเคนอิจิ สึจิยะเป็นผู้ออกแบบตัวละคร และเพลงประกอบที่แต่งโดย มิจิรุ โอชิมะ มีกำหนดออกอากาศในวันที่ 5 เมษายน พ.ศ. 2568 ทางช่องเอ็นเอชเคเพื่อการศึกษา และจะออกอากาศทั้งหมด 24 ตอน เพลงเปิดของเรื่องคือ "Yokan" (予感, แปลว่า"ลางสังหรณ์") ร้องโดย Tota
แหล่งข้อมูลอื่น

เว็บไซต์ทางการ (ในภาษาญี่ปุ่น)
แอนน์ เชอร์ลีย์ (ซีรีย์อนิเมะทางโทรทัศน์) (อนิเมะ) ที่เครือข่ายข่าวอนิเมะ
เอ็นซีทีวิช

| เอ็นซีทีวิช |
| --- | --- |
ที่เกิด: โตเกียว, ประเทศญี่ปุ่น
แนวเพลง: เจป๊อป
ช่วงปี: 2024–ปัจจุบัน
ค่ายเพลง:  เอสเอ็ม  เอเว็กซ์ 
แยกตัวจาก:  เอ็นซีที  เอสเอ็มทาวน์ 

สมาชิก:  ซิออน  ริคุ  ยูชิ  แจฮี  เรียว  ซาคุยะ 

เว็บไซต์: www.smtown.com/artist/musician/10987
เอ็นซีทีวิช (อังกฤษ: NCT Wish; เดิมชื่อ NCT New Team หรือ NCT Tokyo) เป็นบอยแบนด์สัญชาติญี่ปุ่นและเป็นยูนิตย่อยลำดับสุดท้ายของบอยแบนด์เกาหลีใต้ชื่อเอ็นซีที ภายใต้สังกัดเอสเอ็มเอนเตอร์เทนเมนต์และเอเว็กซ์แทร็กซ์ ปัจจุบันประกอบด้วยสมาชิก 6 คน ได้แก่ ซิออน, ริคุ, ยูชิ, แจฮี, เรียว, ซาคุยะ พวกเขาปล่อยซิงเกิลชื่อ Hands Up ในวันที่ 8 ตุลาคม พ.ศ. 2566 ก่อนกำหนดเปิดตัวในปี พ.ศ. 2567
สมาชิก > สมาชิกปัจจุบัน

โอ ซิอน (ญี่ปุ่น: シオン; โรมาจิ: Sion; เกาหลี: 시온)
มาเอะดะ ริคุ (ญี่ปุ่น: リク; โรมาจิ: Riku; เกาหลี: 리쿠)
โทคุโนะ ยูชิ (ญี่ปุ่น: ユウシ; โรมาจิ: Yushi; เกาหลี: 유우시)
คิม แดยอง (ญี่ปุ่น: デヨン; โรมาจิ: Daeyoung; เกาหลี: 대영)
ฮิโระเสะ เรียว (ญี่ปุ่น: リョウ; โรมาจิ: Ryo; เกาหลี: 료)
ฟูจินากะ ซาคุยะ (ญี่ปุ่น: サクヤ; โรมาจิ: Sakuya; เกาหลี: 사쿠야)
ผลงานเพลง > อัลบั้ม

วิชฟูล (2024)
วิช (2024)
ซองเบิร์ด (2024)
สเตดี้ (2024)
ผลงานเพลง > ซิงเกิล

| ชื่อ | ปี ค> ศ. | อัลบั้ม |
| --- | --- | --- |
| "Hands Up" | 2023 | ซิงเกิลไม่มีอัลบั้ม  |
| "Wish" | 2024 | ซิงเกิลเจแปน |
ผลงานการแสดง

เอ็นซีทียูนิเวิร์ส: ลาสตาร์ต (2023)
แหล่งข้อมูลอื่น

เอ็นซีทีวิช ที่อินสตาแกรม
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
มหาวิทยาลัยวลัยลักษณ์

| --- | --- |
Walailak University

ชื่อเดิม: วิทยาลัยนครศรีธรรมราช มหาวิทยาลัยสงขลานครินทร์
ชื่อย่อ: มวล. / WU
คติพจน์: เป็นองค์กรธรรมรัฐ เป็นแหล่งเรียนรู้ เป็นหลักในถิ่น เป็นเลิศสู่สากล (Gateway to Achivement)
ประเภท: สถาบันอุดมศึกษาในกำกับของรัฐ
สถาปนา: 29 มีนาคม พ.ศ. 2535; 32 ปีก่อน (2535-03-29)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  16 ดูในบทความ  บัณฑิตวิทยาลัยและวิทยาลัย  4 ดูในบทความ  สถาบัน  4 ดูในบทความ  หน่วยงานการศึกษา  13 ดูในบทความ  ศูนย์  10 ดูในบทความ  หน่วยงานสนับสนุน  19 ดูในบทความ 
งบประมาณ: 1,777,151,000 บาท (พ.ศ. 2568)
นายกสภาฯ: ธีระชัย เชมนะสิริ
อธิการบดี: ศาสตราจารย์ สมบัติ ธำรงธัญวงศ์
อาจารย์: 615 คน (พ.ศ. 2567)
บุคลากรทั้งหมด: 2,853 คน (พ.ศ. 2567)
ผู้ศึกษา: 12,874 คน (พ.ศ. 2567)
ที่ตั้ง: เลขที่  222 ถนนมหาวิทยาลัย หมู่ที่ 10 ตำบลไทยบุรี อำเภอท่าศาลา จังหวัดนครศรีธรรมราช 80160 เลขที่ 91/1 อาคารพีซีทาวเวอร์ ชั้น 8-9 ถนนกาญจนวิถี หมู่ที่ 1 ตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี 84000 เลขที่ 979/42-46 อาคารเอสเอ็มทาวเวอร์ ชั้น 19 ถนนพหลโยธิน แขวงพญาไท เขตพญาไท กรุงเทพมหานคร 10400
วิทยาเขต: พื้นที่และศูนย์การศึกษา  3 พื้นที่นครศรีธรรมราช ศูนย์วิทยบริการสุราษฎร์ธานี หน่วยประสานงานกรุงเทพมหานคร 
ต้นไม้: ประดู่
สี:    สีแสด–สีม่วง
เว็บไซต์: เว็บไซต์ของมหาวิทยาลัย

มหาวิทยาลัยวลัยลักษณ์ (อังกฤษ: Walailak University; อักษรย่อ: มวล. – WU) เป็นมหาวิทยาลัยรัฐ จัดตั้งตามพระราชบัญญัติมหาวิทยาลัยวลัยลักษณ์ พ.ศ. 2535 มีรูปแบบเป็น มหาวิทยาลัยในกำกับของรัฐบาล โดยได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) พระราชทานชื่ออันเป็นสร้อยพระนามในสมเด็จเจ้าฟ้าหญิงจุฬาภรณวลัยลักษณ์ อัครราชกุมารี  ซึ่งเป็นมหาวิทยาลัยสมบูรณ์แบบ (Comprehensive University) ที่จัดการเรียนการสอนครอบคลุมทั้งด้านวิทยาศาสตร์สุขภาพ ด้านวิทยาศาสตร์และเทคโนโลยี และด้านสังคมศาสตร์และมนุษยศาสตร์ โดยได้พัฒนาสภาพแวดล้อมให้เป็นเมืองมหาวิทยาลัย (Residential University) ที่มีระบบสาธารณูปโภคและสาธารณูปการแบบครบวงจร รวมทั้งสิ่งอำนวยความสะดวกอื่น ๆ และได้รับการจัดอันดับ มหาวิทยาลัยสีเขียวโลก ปี 2021 จากจำนวน 959 มหาวิทยาลัยที่เข้าร่วมทั่วโลก ผลปรากฏว่า มหาวิทยาลัยวลัยลักษณ์ ได้รับการจัดอันดับ เป็นอันดับ 1 "มหาวิทยาลัยสีเขียว" ของภาคใต้
ประวัติ

มหาวิทยาลัยวลัยลักษณ์เป็นมหาวิทยาลัยในกำกับของรัฐบาล เกิดขึ้นจากชาวนครศรีธรรมราชเริ่มรณรงค์เรียกร้องให้มีการจัดตั้งมหาวิทยาลัยในจังหวัดนครศรีธรรมราช เมื่อ พ.ศ. 2510 กระทั่งคณะรัฐมนตรีได้มีมติเมื่อวันที่ 13 กันยายน พ.ศ. 2531 ให้จัดตั้งวิทยาลัยนครศรีธรรมราช สังกัดมหาวิทยาลัยสงขลานครินทร์ เพื่อยกฐานะเป็นมหาวิทยาลัยเอกเทศในอนาคต ซึงต่อมาเมื่อวันที่ 20 สิงหาคม พ.ศ. 2534 คณะรัฐมนตรีได้ยกเลิกมติเดิม และอนุมัติให้จัดตั้งมหาวิทยาลัยที่จังหวัดนครศรีธรรมราช สำนักงานปลัดทบวงมหาวิทยาลัยจึงได้นำความขึ้นกราบบังคมทูลพระกรุณาขอพระราชทานพระบรมราชานุญาตเชิญพระนามสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นชื่อมหาวิทยาลัย ว่า มหาวิทยาลัยจุฬาภรณ์
ต่อมาเมื่อวันที่ 8 กุมภาพันธ์ พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานนามว่า มหาวิทยาลัยวลัยลักษณ์ อันเป็นสร้อยพระนามในสมเด็จเจ้าฟ้าฯ กรมพระศรีสวางควัฒน วรขัตติยราชนารี และเมื่อวันที่ 29 มีนาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในพระราชบัญญัติมหาวิทยาลัยวลัยลักษณ์ พ.ศ. 2535 ทางมหาวิทยาลัยจึงถือเอาวันดังกล่าวเป็นวันสถาปนามหาวิทยาลัยวลัยลักษณ์
เมื่อวันที่ 8 เมษายน พ.ศ. 2536 สมเด็จเจ้าฟ้าฯ กรมพระศรีสวางควัฒน วรขัตติยราชนารี พระราชทานพระอนุญาตให้อัญเชิญอักษรพระนาม จ.ภ. เป็นตราประจำมหาวิทยาลัย และเมื่อวันที่ 24 มิถุนายน พ.ศ. 2536 มหาวิทยาลัยได้จัดตั้งสำนักงานอธิการบดี และหน่วยประสานงานมหาวิทยาลัยวลัยลักษณ์ กรุงเทพมหานคร
เมื่อวันที่ 10 มกราคม พ.ศ. 2539 รัฐบาลโดยมติคณะรัฐมนตรีอนุมัติโครงการอุทยานการศึกษาเฉลิมพระเกียรติในวโรกาสฉลองสิริราชสมบัติครบ 50 ปี ต่อมาวันที่ 21 มกราคม พ.ศ. 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานชื่อ อุทยานการศึกษาเฉลิมพระเกียรติ และเมื่อวันที่ 29 มีนาคม พ.ศ. 2539 สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จพระดำเนินเป็นองค์ประธานในพิธีวางศิลาฤกษ์อาคารมหาวิทยาลัยวลัยลักษณ์ ณ อำเภอท่าศาลา จังหวัดนครศรีธรรมราช
เมื่อวันที่ 1 กรกฎาคม พ.ศ. 2540 มหาวิทยาลัยวลัยลักษณ์เข้าดำเนินงาน ณ ที่ตั้งมหาวิทยาลัยวลัยลักษณ์ อำเภอท่าศาลา จังหวัดนครศรีธรรมราช และเปิดการเรียนการสอนวันแรกในวันที่ 28 พฤษภาคม พ.ศ. 2541
สัญลักษณ์ > ตราประจำมหาวิทยาลัย

เป็นตราสัญลักษณ์ที่อัญเชิญตราพระนามย่อ จภ ภายใต้จุลมงกุฎซึ่งเป็นตราพระนามในสมเด็จเจ้าฟ้าฯ กรมพระศรีสวางควัฒน วรขัตติยราชนารี ประดิษฐานที่กึ่งกลาง อักษร จ เป็นสีแสด และอักขระ ภ เป็นสีขาว มีพื้นสีม่วงรองรับและมีแพรแถบพื้นสีขาวขอบสีทองรองรับอยู่เบื้องล่างพร้อมอักษรสีม่วง คำว่า มหาวิทยาลัยวลัยลักษณ์ ประดับอยู่ภายในแพรแถบ โดยสมเด็จเจ้าฟ้าฯ กรมพระศรีสวางควัฒน วรขัตติยราชนารี พระราชทานพระอนุญาตให้อัญเชิญตราพระนามของพระองค์มาเป็นตรามหาวิทยาลัยวลัยลักษณ์ เมื่อวันที่ 8 เมษายน พ.ศ. 2536
สัญลักษณ์ > สีประจำมหาวิทยาลัย

สีแสด เป็นสีประจำวันพฤหัสบดี ซึ่งเป็นวันประสูติของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
สีม่วง เป็นสีประจำจังหวัดนครศรีธรรมราช ซึ่งเป็นสีประจำพระรัตนธัชมุนี เจ้าอาวาสวัดท่าโพธิ์ และผู้อำนวยการการจัดการศึกษามณฑลนครศรีธรรมราชและมณฑลปัตตานี ในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โดยชาวนครศรีธรรมราชนับถือและยกย่องว่าเป็นผู้จัดการศึกษาสมัยใหม่ของจังหวัดนครศรีธรรมราช
สัญลักษณ์ > ต้นไม้ประจำมหาวิทยาลัย

ต้นไม้ประจำมหาวิทยาลัย คือ ต้นประดู่ (Pterocarpus indicus) ส่วนมากพบในป่าเบญจพรรณทางภาคใต้ เป็นต้นไม้ที่นิยมปลูกให้ร่มเงาในเมืองนครศรีธรรมราช เคยปลูกบริเวณศาลาหน้าจวนเจ้าเมือง ซึ่งรู้จักกันในนาม ศาลาประดู่หก
สัญลักษณ์ > อัตลักษณ์ประจำมหาวิทยาลัย

อัตลักษณ์ประจำมหาวิทยาลัย คือ บัณฑิตมีความรู้คู่การปฏิบัติ อุตสาหะสู้งาน เก่งด้านศิลปศาสตร์และเทคโนโลยี มีคุณธรรม (Walailak graduates have practical intelligence, adversary quotient, liberal arts perspective and technology competence, all integrated with high moral.)
ความรู้คู่การปฏิบัติ (Practical Intelligence) หมายถึง ความสามารถในการนำความรู้ที่เป็นเชิงทฤษฎีไปสู่การปฏิบัติได้อย่างมีประสิทธิภาพ
อุตสาหะสู้งาน (Adversary quotient) หมายถึง ความสามารถในการฟันฝ่าอุปสรรคต่าง ๆ ในทุกสถานการณ์ที่บัณฑิตต้องเผชิญไม่ว่าจะเป็น อุปสรรคที่เกิดขึ้นในชีวิตส่วนตัว หรือในการทำงานร่วมกับผู้อื่น ความอุตสาหะสู้งานเป็นคุณลักษณะที่จะนำพาบัณฑิตไปสู่ความสำเร็จได้ทั้งในฐานะที่เป็นผู้นำและสมาชิกกลุ่ม
เก่งด้านศิลปศาสตร์ (Liberal arts perspective) หมายถึง การเห็นคุณค่าของมนุษย์ การมีจิตใจอ่อนโยน มีความรอบรู้ในเรื่องที่เกี่ยวกับความเป็นมนุษย์ มีความเข้าใจผู้อื่น มีทักษะการสื่อสาร เข้าใจและยอมรับในสังคมที่มีความหลากหลาย และมีทักษะในการทำงานเป็นทีม
เก่งด้านวิทยาศาสตร์และเทคโนโลยี (Science and technology competence) หมายถึง ความสามารถด้านวิทยาศาสตร์และเทคโนโลยี เข้าใจและรู้ทันพัฒนาการด้านวิทยาศาสตร์และเทคโนโลยีในโลกสมัยใหม่
มีคุณธรรม (all integrated with moral) หมายถึง ความสามารถทุกด้านที่กล่าวมาแล้วข้างต้นนั้นจะต้องมีการบูรณาการร่วมกับคุณธรรมและศีลธรรมอันดีงาม บันฑิตจึงจะเป็นบัณฑิตที่สมบูรณ์ เป็นศึกษิต แห่งมหาวิทยาลัยวลัยลักษณ์
สัญลักษณ์ > เอกลักษณ์ประจำมหาวิทยาลัย

เอกลักษณ์ประจำมหาวิทยาลัย คือ อุทยานการศึกษาแห่งอาเซียน (Education Park of ASEAN)
อุทยานการศึกษา (Education Park) หมายถึง แหล่งรวมขององค์ความรู้ที่ผู้แสวงหาความรู้ทุกคนสามารถเข้ามาศึกษาหาความรู้ได้ตามอัธยาศัย โดยเข้าร่วมกิจกรรมในรูปแบบต่าง ๆ ที่มหาวิทยาลัยจัดให้
แห่งประชาคมอาเซียน (of ASEAN) หมายถึง มหาวิทยาลัยวลัยลักษณ์ ถือเป็นมหาวิทยาลัยของประเทศไทย ซึ่งสามารถเป็นมหาวิทยาลัยของอาเซียนได้ด้วย องค์ความรู้ใดที่มหาวิทยาลัยวลัยลักษณ์มีสามารถใช้เป็นประโยชน์ได้กับทั้งสังคมไทยและประชาคมอาเซียน ในอนาคตมหาวิทยาลัยวลัยลักษณ์คงจะได้สร้างความร่วมมือกับมหาวิทยาลัยในประเทศในภูมิภาคเอเชียตะวันออกเฉียงใต้ได้เพิ่มขึ้น และเป็นการดำเนินแนวทางตามยุทธศาสตร์ของสำนักงานคณะกรรมการการอุดมศึกษา
นายกสภามหาวิทยาลัย

| ทำเนียบนายกสภา มหาวิทยาลัยวลัยลักษณ์> ลำดับ | ทำเนียบนายกสภา มหาวิทยาลัยวลัยลักษณ์> รายนาม | ทำเนียบนายกสภา มหาวิทยาลัยวลัยลักษณ์> วาระการดำรงตำแหน่ง | ทำเนียบนายกสภา มหาวิทยาลัยวลัยลักษณ์> วาระการดำรงตำแหน่ง | ทำเนียบนายกสภา มหาวิทยาลัยวลัยลักษณ์> หมายเหตุ |
| --- | --- | --- | --- | --- |
| 1. | ศ.ดร.เกษม สุวรรณกุล | 8 เมษายน พ.ศ. 2535 | 20 มิถุนายน พ.ศ. 2536 |  |
| 2. | นายสุเทพ อัตถากร | 21 มิถุนายน พ.ศ. 2536 | 7 เมษายน พ.ศ. 2537 |  |
|  | ศ.ดร.เกษม สุวรรณกุล | 18 กันยายน พ.ศ. 2537 | 26 มีนาคม พ.ศ. 2541 |  |
|  | ศ.ดร.เกษม สุวรรณกุล | 27 มีนาคม พ.ศ. 2541 | 4 มกราคม พ.ศ. 2545 |  |
| 3. | ศ.นพ.จรัส สุวรรณเวลา | 5 มกราคม พ.ศ. 2545 | 4 มกราคม พ.ศ. 2548 |  |
| 3. | ศ.นพ.จรัส สุวรรณเวลา | 5 มกราคม พ.ศ. 2548 | 27 มกราคม พ.ศ. 2551 |  |
| 4. | ศ.ดร.วิจิตร ศรีสอ้าน | 28 มกราคม พ.ศ. 2551 | 27 มกราคม พ.ศ. 2554 |  |
| 4. | ศ.ดร.วิจิตร ศรีสอ้าน | 28 มกราคม พ.ศ. 2554 | 12 มกราคม พ.ศ. 2558 |  |
| 4. | ศ.ดร.วิจิตร ศรีสอ้าน | 13 มกราคม พ.ศ. 2558 | 12 มกราคม พ.ศ. 2561 |  |
| 4. | ศ.ดร.วิจิตร ศรีสอ้าน | 13 มกราคม พ.ศ. 2561 | 12 มกราคม พ.ศ. 2564 |  |
| 4. | ศ.ดร.วิจิตร ศรีสอ้าน | 13 มกราคม พ.ศ. 2564 | 30 มิถุนายน พ.ศ. 2564 |  |
| 5. | นายธีระชัย เชมนะสิริ | 15 ธันวาคม พ.ศ. 2564 | 12 มกราคม พ.ศ. 2567 |  |
| 5. | นายธีระชัย เชมนะสิริ | 19 มีนาคม พ.ศ. 2567 | ปัจจุบัน |  |
อธิการบดี

| ทำเนียบอธิการบดี มหาวิทยาลัยวลัยลักษณ์> ลำดับ | ทำเนียบอธิการบดี มหาวิทยาลัยวลัยลักษณ์> รายนาม | ทำเนียบอธิการบดี มหาวิทยาลัยวลัยลักษณ์> วาระการดำรงตำแหน่ง | ทำเนียบอธิการบดี มหาวิทยาลัยวลัยลักษณ์> วาระการดำรงตำแหน่ง | ทำเนียบอธิการบดี มหาวิทยาลัยวลัยลักษณ์> หมายเหตุ |
| --- | --- | --- | --- | --- |
| 1. | ศ.ดร.วิจิตร ศรีสอ้าน | 11 กรกฎาคม พ.ศ. 2535 | 15 พฤศจิกายน พ.ศ. 2541 | รักษาการ |
| 2. | รศ.ดร.พูลพงษ์ บุญพราหมณ์ | 16 พฤศจิกายน พ.ศ. 2541 | 18 เมษายน พ.ศ. 2542 | รักษาการ |
| 3. | ศ.นพ.วิจารณ์ พานิช | 19 เมษายน พ.ศ. 2542 | 22 สิงหาคม พ.ศ. 2542 | รักษาการ |
| 4. | ศ.ดร.นักสิทธ์ คูวัฒนาชัย | 23 สิงหาคม พ.ศ. 2542 | 30 กันยายน พ.ศ. 2545 |  |
| 5. | ดร.สุพัทธ์ พู่ผกา | 1 ตุลาคม พ.ศ. 2545 | 31 ธันวาคม พ.ศ. 2549 |  |
| 6. | รศ.ดร.ไทย ทิพย์สุวรรณกุล | 1 มกราคม พ.ศ. 2550 | 27 กุมภาพันธ์ พ.ศ. 2550 | รักษาการ |
| 6. | รศ.ดร.ไทย ทิพย์สุวรรณกุล | 28 กุมภาพันธ์ พ.ศ. 2550 | 27 กุมภาพันธ์ พ.ศ. 2554 |  |
| 7. | ดร.กีร์รัตน์ สงวนไทร | 28 กุมภาพันธ์ พ.ศ. 2554 | 15 ธันวาคม พ.ศ. 2554 | รักษาการ |
| 7. | ดร.กีร์รัตน์ สงวนไทร | 16 ธันวาคม พ.ศ. 2554 | 8 มกราคม พ.ศ. 2558 |  |
| 8. | ดร.สุเมธ แย้มนุ่น | 9 มกราคม พ.ศ. 2558 | 30 มิถุนายน พ.ศ. 2559 | รักษาการ |
| 9. | ศ.ดร.สมบัติ ธำรงธัญวงศ์ | 1 กรกฎาคม พ.ศ. 2559 | 9 ธันวาคม พ.ศ. 2560 | รักษาการ |
| 9. | ศ.ดร.สมบัติ ธำรงธัญวงศ์ | 10 ธันวาคม พ.ศ. 2560 | 9 ธันวาคม พ.ศ. 2564 |  |
| 9. | ศ.ดร.สมบัติ ธำรงธัญวงศ์ | 10 ธันวาคม พ.ศ. 2564 | 29 มิถุนายน พ.ศ. 2567 | รักษาการ |
| 9. | ศ.ดร.สมบัติ ธำรงธัญวงศ์ | 30 มิถุนายน พ.ศ. 2567 | ปัจจุบัน |  |
สำนักวิชาการศึกษา

| --- | --- |
 กลุ่มวิทยาศาสตร์สุขภาพ สำนักวิชาพยาบาลศาสตร์  สำนักวิชาแพทยศาสตร์  สำนักวิชาเภสัชศาสตร์  สำนักวิชาสหเวชศาสตร์  สำนักวิชาสาธารณสุขศาสตร์ กลุ่มวิทยาศาสตร์และเทคโนโลยี สำนักวิชาเทคโนโลยีการเกษตรและอุตสาหกรรมอาหาร  สำนักวิชาวิทยาศาสตร์  สำนักวิชาวิศวกรรมศาสตร์และเทคโนโลยี  สำนักวิชาสถาปัตยกรรมศาสตร์และการออกแบบ  สำนักวิชาสารสนเทศศาสตร์ กลุ่มสังคมศาสตร์ สำนักวิชาการจัดการ  สำนักวิชาการบัญชีและการเงิน  สำนักวิชาครุศาสตร์  สำนักวิชานิติศาสตร์  สำนักวิชาพหุภาษาและการศึกษาทั่วไป  สำนักวิชารัฐศาสตร์และรัฐประศาสนศาสตร์  สำนักวิชาศิลปศาสตร์ กลุ่มหลักสูตรนานาชาติ วิทยาลัยนานาชาติ  วิทยาลัยทันตแพทยศาสตร์นานาชาติ  วิทยาลัยสัตวแพทยศาสตร์อัครราชกุมารี:  ระดับบัณฑิตศึกษา บัณฑิตวิทยาลัย สถาบัน สถาบันวิจัยวิทยาการสุขภาพ  สถาบันส่งเสริมการวิจัยและนวัตกรรมสู่ความเป็นเลิศ สถาบันสมทบ ศูนย์แพทยศาสตรศึกษาชั้นคลินิก โรงพยาบาลตรัง  ศูนย์แพทยศาสตรศึกษาชั้นคลินิก โรงพยาบาลวชิระภูเก็ต อื่น ๆ โรงพยาบาลศูนย์การแพทย์มหาวิทยาลัยวลัยลักษณ์  โรงพยาบาลการแพทย์แผนไทยประยุกต์  โรงพยาบาลสัตว์มหาวิทยาลัยวลัยลักษณ์ โรงพยาบาลสัตว์เล็ก  โรงพยาบาลปศุสัตว์และสัตว์ป่า  โรงแรมเรือนวลัย  โครงการจัดตั้งโรงพยาบาลทันตกรรม นครศรีธรรมราช  โครงการจัดตั้งโรงเรียนสาธิตมหาวิทยาลัยวลัยลักษณ์  โครงการจัดตั้งสำนักวิชานิเทศศาสตร์  โครงการจัดตั้งสำนักวิชาเศรษฐศาสตร์  โครงการจัดตั้งสำนักวิชาการท่องเที่ยวและการโรงแรม  โครงการจัดตั้งสำนักวิชาทันตแพทยศาสตร์  โครงการจัดตั้งสำนักวิชาสัตวแพทยศาสตร์  โครงการจัดตั้งวิทยาลัยแพทยศาสตร์นานาชาติ
สำนักวิชาการศึกษา > การก่อตั้งสำนักวิชา

| มหาวิทยาลัยวลัยลักษณ์> ปีการศึกษา | มหาวิทยาลัยวลัยลักษณ์> สำนักวิชา | มหาวิทยาลัยวลัยลักษณ์> หมายเหตุ |
| --- | --- | --- |
| 2535 |    สำนักวิชาการจัดการ (เดิม: สำนักวิชาวิทยาการจัดการ)  สำนักวิชาเทคโนโลยีการเกษตรและอุตสาหกรรมอาหาร (เดิม: สำนักวิชาเทคโนโลยีการเกษตร)  สำนักวิชาพยาบาลศาสตร์  สำนักวิชาวิศวกรรมศาสตร์และเทคโนโลยี (เดิม: สำนักวิชาเทคโนโลยีทรัพยากร, สำนักวิชาเทคโนโลยีการจัดการทรัพยากรทะเลและชายฝั่ง, สำนักวิชาเทคโนโลยีอุตสาหกรรม, สำนักวิชาวิศวกรรมศาสตร์และทรัพยากร)  สำนักวิชาสาธารณสุขศาสตร์ (เดิม: สำนักวิชาวิทยาศาสตร์สุขภาพ, สำนักวิชาสหเวชศาสตร์และสาธารณสุขศาสตร์)  สำนักวิชาสารสนเทศศาสตร์  สำนักวิชาศิลปศาสตร์ (เดิม: สำนักวิชาครุศาสตร์และศิลปศาสตร์)  สำนักวิชาวิทยาศาสตร์  |  |
| 2549 |    สำนักวิชาสถาปัตยกรรมศาสตร์และการออกแบบ  |  |
| 2550 |    สำนักวิชาเภสัชศาสตร์  |  |
| 2551 |    สำนักวิชาแพทยศาสตร์  |  |
| 2559 |    สำนักวิชาสหเวชศาสตร์  สำนักวิชารัฐศาสตร์และรัฐประศาสนศาสตร์ (เดิม: สำนักวิชารัฐศาสตร์และนิติศาสตร์)  |  |
| 2560 |    วิทยาลัยทันตแพทยศาสตร์นานาชาติ  วิทยาลัยสัตวแพทยศาสตร์อัครรราชกุมารี  วิทยาลัยนานาชาติ  |  |
| 2561 |    บัณฑิตวิทยาลัย  |  |
| 2562 |    สำนักวิชาพหุภาษาและการศึกษาทั่วไป (เดิม: สถาบันภาษา)  |  |
| 2565 |    สำนักวิชาการบัญชีและการเงิน  สำนักวิชานิติศาสตร์  |  |
| 2568 |    สำนักวิชาครุศาสตร์  |  |
โรงพยาบาล

| โรงพยาบาลสังกัดมหาวิทยาลัยวลัยลักษณ์> โรงพยาบาล | โรงพยาบาลสังกัดมหาวิทยาลัยวลัยลักษณ์> ก่อตั้ง | โรงพยาบาลสังกัดมหาวิทยาลัยวลัยลักษณ์> ผู้อำนวยการ | โรงพยาบาลสังกัดมหาวิทยาลัยวลัยลักษณ์> หมายเหตุ | โรงพยาบาลสังกัดมหาวิทยาลัยวลัยลักษณ์>  | โรงพยาบาลสังกัดมหาวิทยาลัยวลัยลักษณ์>  |
| --- | --- | --- | --- | --- | --- |
| โรงพยาบาลศูนย์การแพทย์มหาวิทยาลัยวลัยลักษณ์   (Walailak University Hospital) | 24 กุมภาพันธ์ พ.ศ. 2560 | 1. นพ.จรัส จันทร์ตระกูล (พ.ศ. 2560 − พ.ศ. 2561)   2. นพ.ธีระพันธ์ สงนุ้ย (พ.ศ. 2561 − พ.ศ. 2562)    3. รศ.ดร.จรัญ บุญกาญจน์ (พ.ศ. 2562 − พ.ศ. 2562)    4. นพ.ลิขิต มาตระกูล (พ.ศ. 2562 − พ.ศ. 2565)    5. ผศ.ดร.นพ.อุดมศักดิ์ แซ่โง้ว (พ.ศ. 2565 − พ.ศ. 2565)    6. รศ.ดร.สุวิทย์ วุฒิสุทธิเมธาวี (พ.ศ. 2565 − พ.ศ. 2567)    7. นพ.อารักษ์ วงศ์วรชาติ (พ.ศ. 2567 − พ.ศ. 2567)    8. ผศ.นพ.ปวรุตม์ พวงศรี (พ.ศ. 2567 − พ.ศ. 2568)    9. นพ.กิตติ รัตนสมบัติ (พ.ศ. 2568 − ปัจจุบัน) | WUH |  |  |
| โรงพยาบาลการแพทย์แผนไทยประยุกต์   (Applied Thai Traditional Medicine Hospital, SMD, WU) | 15 ธันวาคม พ.ศ. 2564 | 1. ผศ.ดร.กิ่งกาญจน์ บรรลือพืช (พ.ศ. 2564 − พ.ศ. 2565)   2. ผศ.คมกริช เอี้ยวสกุล (พ.ศ. 2565 − พ.ศ. 2567)    3. ผศ.ดร.สินีนาฏ สันพินิจ (พ.ศ. 2567 − ปัจจุบัน) | ATTMWUH |  |  |
| โรงพยาบาลสัตว์ มหาวิทยาลัยวลัยลักษณ์   (Walailak University Animal Hospital)   - โรงพยาบาลสัตว์เล็ก วิทยาลัยสัตวแพทยศาสตร์อัครราชกุมารี มหาวิทยาลัยวลัยลักษณ์   (Small Animal Teaching Hospital, AVC, WU)    - โรงพยาบาลปศุสัตว์และสัตว์ป่า วิทยาลัยสัตวแพทยศาสตร์อัครราชกุมารี มหาวิทยาลัยวลัยลักษณ์   (Livestock and Wildlife Hospital, AVC, WU) | 29 มีนาคม พ.ศ. 2561 | 1. ศ.น.สพ.ดร.อภินันท์ สุประเสริฐ (พ.ศ. 2561 − พ.ศ. 2561)   2. น.สพ.รัฐพันธ์ พัฒนรังสรรค์ (พ.ศ. 2561 − พ.ศ. 2562)    3. น.สพ.อิทธิเดช วิเชียรรัตน์ (พ.ศ. 2562 − พ.ศ. 2564)    4. ผศ.สพ.ญ.จุรีย์รัตน์ สำเร็จประสงค์ (พ.ศ. 2564 − พ.ศ. 2567)    5. รศ.ดร.สพ.ญ.สุกัญญา ทองรัตน์สกุล (พ.ศ. 2567 − ปัจจุบัน) | WUAH |  |  |
พื้นที่มหาวิทยาลัย > พื้นที่นครศรีธรรมราช

ที่ตั้ง : มหาวิทยาลัยวลัยลักษณ์ เลขที่ 222 ถนนมหาวิทยาลัย หมู่ที่ 10 ตำบลไทยบุรี อำเภอท่าศาลา จังหวัดนครศรีธรรมราช 80160
พื้นที่มหาวิทยาลัย > พื้นที่นครศรีธรรมราช > อาณาเขต

หมู่ที่ 2 ตำบลโพธิ์ทอง
หมู่ที่ 2, 3, 6, 8 และหมู่ที่ 10 ตำบลไทยบุรี
หมู่ที่ 1, 5, 6 และหมู่ที่ 9 ตำบลหัวตะพาน
พื้นที่มหาวิทยาลัย > พื้นที่นครศรีธรรมราช > ระบบประตู

ระบบประตูของมหาวิทยาลัยวลัยลักษณ์ ได้มีการก่อสร้างประตูเพื่อเข้าและออกมหาวิทยาลัยวลัยลักษณ์ จำนวน 8 ประตู ดังนี้
ประตู 1 (วลัยคม) เป็นประตูเชื่อมต่อระหว่างถนนมหาวิทยาลัยกับถนนทางหลวงแผ่นดินหมายเลข 401 ซึ่งเปิดตลอด 24 ชั่วโมง
ประตู 2 (ชลานุสรณ์) เป็นประตูเชื่อมต่อระหว่างถนนหลังโรงพยาบาลศูนย์การแพทย์ฯ กับถนนทางหลวงชนบทหมายเลข นศ.3027 ซึ่งเปิดตลอด 24 ชั่วโมง
ประตู 3 (คลองดิน) เป็นประตูเชื่อมต่อระหว่างถนนบ้านคลองดิน-บ้านกลางกับถนนทางหลวงแผ่นดินหมายเลข 4141 ซึ่งเปิดตลอด 24 ชั่วโมง
ประตู 4 (ตลาดศุกร์) เป็นประตูเชื่อมต่อระหว่างถนนสามแยกสายตรวจ–คลองเกียบกับถนนวัดสโมสร–ชุมขลิง ซึ่งเปิดเวลา 06.00 – 20.00 น.
ประตู 5 (ซอย 8) เป็นประตูเชื่อมต่อระหว่างถนนมหาวิทยาลัยกับถนนไทยบุรี–บ้านทุ่งชน ซึ่งเปิดตลอด 24 ชั่วโมง
ประตู 6 (โคกเหล็ก) เป็นประตูเชื่อมต่อระหว่างถนนทางหลวงชนบทหมายเลข นศ.4107 กับถนนทางหลวงแผ่นดินหมายเลข 4140 ซึ่งเปิดตลอด 24 ชั่วโมง
ประตู 7 (วลัยนิวาส) เป็นประตูเชื่อมต่อระหว่างถนนบ้านฉิมพลีกับถนนวัดสโมสร–ชุมขลิง ซึ่งเปิดเวลา 06.00 – 20.00 น.
ประตู 8 (ปลักจอก) เป็นประตูเชื่อมต่อระหว่างถนนวัดพระอาสน์–ตุมปังกับถนนทางหลวงแผ่นดินหมายเลข 4140 ซึ่งเปิดเวลา 06.00 – 20.00 น.
พื้นที่มหาวิทยาลัย > พื้นที่นครศรีธรรมราช > ระบบจราจร

ระบบถนนและจราจรของมหาวิทยาลัยวลัยลักษณ์ ได้มีการออกแบบอย่างเป็นระบบ มหาวิทยาลัยได้ประกาศกำหนดชื่อถนนของมหาวิทยาลัย เมื่อวันที่ 20 พฤษภาคม พ.ศ. 2541 ดังนี้
ถนนมหาวิทยาลัย เป็นถนนทางเข้ามหาวิทยาลัยสายหลักแยกจากถนนทางหลวงแผ่นดินหมายเลข 401 ตอนเลี่ยงเมืองท่าศาลา ช่วงสุราษฎร์ธานีทางทิศเหนือ ประมาณ 110 กิโลเมตร ช่วงนครศรีธรรมราชทางทิศใต้ประมาณ 28 กิโลเมตร เข้าสู่มหาวิทยาลัยทางด้านทิศตะวันออกเฉียงเหนือ พื้นที่สองข้างทางได้จัดไว้เป็นที่ร่มรื่นให้ผู้ที่เข้ามาติดต่อได้ชื่นชมกับทัศนียภาพที่ดีในการเดินทางเข้าสู่เขตการศึกษา
ถนนวิทยมรรคา เป็นถนนวงแหวนรอบใน มีความยาวทั้งสิ้น 3,154 เมตร เป็นถนนที่ใช้สัญจรภายในเขตการศึกษาทั้งหมดของมหาวิทยาลัย โดยจะผ่านกลุ่มอาคารต่าง ๆ ได้แก่ อาคารเรียนรวม อาคารเครื่องมือวิทยาศาสตร์และเทคโนโลยี อาคารวิชาการ อาคารบริหาร เป็นต้น
ถนนวลัยลักษณา เป็นถนนวงแหวนรอบนอก มีความยาวทั้งสิ้น 5,965 เมตร เป็นถนนที่ใช้สัญจรเชื่อมต่อระหว่างเขตการศึกษาและกลุ่มหอพักนักศึกษา และบ้านพักบุคลากรตลอดจนสถานที่ต่างๆ ภายในมหาวิทยาลัย และยังช่วยระบายความแออัดจากการจราจรจากถนนวงแหวนรอบใน
ถนนสายอื่น ๆ ได้แก่ ถนนลักษณามรรคา ถนนวลัยชลเขต ถนนวลัยมรรคา ถนนวลัยตุมปัง ถนนวลัยพัฒนา และถนนวลัยวิทยา 1-4
พื้นที่มหาวิทยาลัย > พื้นที่นครศรีธรรมราช > ระบบขนส่ง

ระบบขนส่งของมหาวิทยาลัยวลัยลักษณ์ ได้มีการนำรถไฟฟ้ามาใช้เป็นระบบขนส่งภายในมหาวิทยาลัย เพื่อให้สอดคล้องกับนโยบายของมหาวิทยาลัยในการมุ่งสู่มหาวิทยาลัยสีเขียว (Green University) โดยมีเส้นทางการเดินรถไฟฟ้า ดังนี้
สายสีเขียว ได้แก่ อาคารเรียนรวม 1, 3–อาคารสถาปัตยกรรมศาสตร์และการออกแบบ–โรงอาหารกิจกรรม–หอพักลักษณานิเวศ 1, 2, 3, 11, 13, 14–อาคารไทยบุรี–อาคารเรียนรวม 5, 7
สายสีแดง ได้แก่ หอพักลักษณานิเวศ 16, 17, 18–หอพักลักษณานิเวศ 4, 5, 7, 10–โรงอาหารกิจกรรม–อาคารสถาปัตยกรรมศาสตร์และการออกแบบ–อาคารเรียนรวม 1, 3
สายสีน้ำเงิน ได้แก่ อาคารไทยบุรี–อาคารเรียนรวม 5, 7–อาคารศูนย์บรรณสารและสื่อการศึกษา–อาคารวิชาการ 1–อาคารวิชาการ 5–อาคารปฏิบัติการเทคโนโลยีและพัฒนานวัตกรรม–อาคารเครื่องมือวิทยาศาสตร์และเทคโนโลยี–อาคารสถาปัตยกรรมศาสตร์และการออกแบบ–อาคารเรียนรวม 1, 3–อาคารไทยบุรี
สายสีฟ้า ได้แก่ อาคารศูนย์บรรณสารและสื่อการศึกษา–อาคารเรียนรวม 5, 7–อาคารไทยบุรี–หอพักลักษณานิเวศ 1, 2, 3, 11, 13, 14–โรงอาหารกิจกรรม–อาคารสถาปัตยกรรมศาสตร์และการออกแบบ–อาคารเรียนรวม 1, 3–อาคารสถาปัตยกรรมศาสตร์และการออกแบบ–อาคารเครื่องมือวิทยาศาสตร์และเทคโนโลยี
สายสีเทา ได้แก่ โรงอาหารกิจกรรม–อาคารไทยบุรี–อาคารบริหาร–สวนวลัยลักษณ์–โรงพยาบาลศูนย์การแพทย์มหาวิทยาลัยวลัยลักษณ์–โรงแรมคุ้มสวัสดิ์–หน้ามหาวิทยาลัยวลัยลักษณ์
สายสีเหลือง ได้แก่ อาคารไทยบุรี–หอพักลักษณานิเวศ 1, 2, 3, 11, 13, 14–ศูนย์อาหารกลางคืน–โรงอาหารกิจกรรม–หอพักลักษณานิเวศ 4, 5, 7, 10–หอพักลักษณานิเวศ 16, 17, 18–สนามกีฬามหาวิทยาลัยวลัยลักษณ์
พื้นที่มหาวิทยาลัย > พื้นที่สุราษฎร์ธานี

ที่ตั้ง : ศูนย์วิทยบริการจังหวัดสุราษฎร์ธานี เลขที่ 91/1 อาคารพีซีทาวเวอร์ ชั้น 8-9 หมู่ที่ 1 ถนนกาญจนวิถี ตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี 84000
พื้นที่มหาวิทยาลัย > พื้นที่กรุงเทพมหานคร

ที่ตั้ง : หน่วยประสานงานกรุงเทพมหานคร เลขที่ 979/42-46 อาคารเอสเอ็มทาวเวอร์ ชั้น 19 ถนนพหลโยธิน แขวงพญาไท เขตพญาไท กรุงเทพมหานคร 10400
ที่ตั้ง : วิทยาลัยทันตแพทยศาสตร์นานาชาติ เลขที่ 87 อาคารวิทยาคาร 3 ถนนระนอง 2 แขวงถนนนครไชยศรี เขตดุสิต กรุงเทพมหานคร 10300
ที่ตั้ง : ศูนย์สุขภาพช่องปากขั้นสูง เลขที่ 73 อาคารวิทยาคาร 1 ถนนพระรามที่ 6 แขวงสามเสนใน เขตพญาไท กรุงเทพมหานคร 10400